Președinta Maia Sandu ajunge marți în România / Întâlnire planificată cu comunitatea moldovenilor
Președinta Republicii Moldova Maia Sandu va efectua o nouă vizită în România, transmite NewsMaker.md.
Șefa statului a anunțat pe rețelele de socializare că în următoarele zile va fi la București și a invitat cetățenii Republicii Moldova, stabiliți în România, la o discuție. Aceasta este planificată pentru ziua de marți, 5 martie, la ora 16.30.
Maia Sandu nu a oferit mai multe detalii despre întrevederi oficiale sau scopul vizitei.
Anterior, Radio România Actualități preciza că Maia Sandu ar urma să participe la Gala "Women In Economy", organizată pe 5 martie la Ateneul Român din București. Președinția de la Chișinău nu a confirmat atunci informația.
Conform informațiilor G4Media, președinta Sandu ar putea participa și la congresul PPE care va avea aloc la București, în perioada 6 – 7 martie, și unde vor participa toți șefii de state și de guverne și președinții de partide din partea PPE, alături de președinta Comisiei Europene, Ursula von der Leyen, președinta Parlamentului European, Roberta Metsola, și toți comisarii europeni care fac parte din familia politică. Mai multe detalii, aici
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank